Armaniston poytaxti Yerevandagi politsiya patrul-post xizmati polkining garovga olinishi munosabati bilan ochilgan ish bo‘yicha 47 kishi hibs qilingan yoki qo‘lga olingan. Bu haqda TASS nashri respublika Milliy xavfsizlik xizmatiga asoslanib xabar bergan. Ma’lum qilinishicha, 31 iyul kuni binoni ushlab turgan «Sasna tsrer» guruhi qurollarni topshirishga roziligini bildirdi. "Shu tariqa ikki hafta davom etgan qarama-qarshilik yakunlanish arafasida", deb ma’lum qilgan nashr. "Ularga Armaniston Jinoyat kodeksining 2 moddasi bo‘yicha ayblov qo‘yiladi, bular: bino, transport vositasi va odamlarni qurol vositasida guruh bo‘lib qo‘lga olish hamda noqonuniy ravishda qurolga egalik qilish", deyilgan MXX xabarida. 24 nafar shaxsga nisbatan Jinoyat kodeksining "Odamlarni garovga olish" moddasi bo‘yicha ayblov e’lon qilingan.